钦定古今图书集成/明伦汇编/闺媛典/第110卷 > 皇清十六 > 沈氏女
## 钦定古今图书集成/明伦汇编/闺媛典/第110卷 > 皇清十六 > 沈氏女

按《苏州府志》：“沈氏女，父枢，吴江诸生。女年十七，许字顾某，未嫁，家居城墙下。邻园邹氏子闻其美，日登城窥之，不得见。一日女病，推帘欲唾，遂得一窥。邹子伺枢他往，逾垣入，夜二鼓矣。见女灯下刺绣向前，抱遽扑火，女惊呼捉贼，恐力不能拒，即取架上剪刀自刎。婢仆争持杖火击。贼将就缚，闻户内声訇然，急往视” 之，已仆地涌血如泉死矣。邹子得脱，反扬言曰：“是向私我，所以”

“死者羞婢仆耳。” 挥金嘱吏张挺脱罪。挺归方食，忽顾见女，惊语家人，挟箸含粥而死。县再谳，论如律。